1.

Poglavlje I. mijenja se kako slijedi: (a) prva i druga rečenica drugog stavka zamjenjuju se sljedećima: „Postojeće specifikacije temelje se na specifikacijama i zahtjevima normativnog dokumenta ETSI TS 102 231 v.3.1.2. Kada u postojećim specifikacijama nije naveden nikakav izričit zahtjev, MORAJU se u cijelosti primijeniti zahtjevi iz dokumenta ETSI TS 102 231 v.3.1.2.”; (b) drugi stavak odjeljka „TSL tag (odredba 5.2.1.)” briše se; (c) stavak nakon naslova odjeljka „TSL sequence number (odredba 5.3.2.)” zamjenjuje se sljedećim: „Ovo polje je OBVEZNO. U njemu se MORA navesti redni broj TSL-a. Počevši od ‚1’ pri prvom izdanju TSL-a, ovaj se cijeli broj MORA povećati pri svakom sljedećem izdanju TSL-a. Vrijednost se NE SMIJE vratiti na ‚1’ kad se gornji ‚TSL version identifier’ poveća.”; (d) prvi stavak nakon naslova odjeljka „TSL type (odredba 5.3.3.)” zamjenjuje se sljedećim: „Ovo polje je OBVEZNO i sadrži naznaku o vrsti TSL-a. MORA se postaviti na http://uri.etsi.org/TrstSvc/eSigDir-1999-93-EC-TrustedList/TSLType/generic (generično).”; (e) treći stavak nakon naslova odjeljka „TSL type (odredba 5.3.3.)” zamjenjuje se sljedećim: „URI: (generično) http://uri.etsi.org/TrstSvc/eSigDir-1999-93-EC-TrustedList/TSLType/generic”; (f) druga rečenica drugog stavka nakon naslova odjeljka „Scheme operator name (odredba 5.3.4.)” zamjenjuje se sljedećom: „Svaka država članica imenuje upravitelja sustava TSL implementacije pouzdanog popisa države članice.”; (g) četvrti stavak nakon naslova odjeljka „Scheme operator name (odredba 5.3.4.)” zamjenjuje se sljedećim: „Imenovani upravitelj sustava (odredba 5.3.4.) je subjekt koji potpisuje TSL.”; (h) četvrta alineja nakon naslova odjeljka „Scheme name (odredba 5.3.6.)” zamjenjuje se sljedećom: „‚EN-name_value’ = popis status nadzora/akreditacije usluga certificiranja koje pružaju pružatelji usluga certificiranja koje navedene države članice nadziru/akreditiraju radi praćenja usklađenosti s relevantnim odredbama Direktive 1999/93/EZ i njezine provedbe u okviru zakona navedene države članice.”; (i) prvi stavak nakon naslova odjeljka „Service type identifier (odredba 5.5.1.)” zamjenjuje se sljedećim: „Ovo polje je OBVEZNO i MORA sadržavati identifikator vrste usluge u skladu s vrstom postojećih specifikacija TSL-a (tj. http://uri.etsi.org/TrstSvc/eSigDir-1999-93-EC-TrustedList/TSLType/generic.}”; (j) peta alineja nakon naslova odjeljka „Service current satus (odredba 5.5.4.)” zamjenjuje se sljedećom: „— Akreditirana (http://uri.etsi.org/TrstSvc/eSigDir-1999-93-EC-TrustedList/Svcstatus/ accredited);”; (k) deveta alineja nakon naslova odjeljka „Service current satus (odredba 5.5.4.)” zamjenjuje se sljedećom: „— Nadzor usluge se ukida: usluga navedena u polju ‚Service digital identity’ (odredba 5.5.3.) koju pruža pružatelj usluge certificiranja (CSP) naveden pod oznakom ‚TSP name’ (odredba 5.4.1.) trenutačno je u fazi ukidanja, ali se i dalje nadzire sve do ukidanja ili opoziva nadzora. U slučaju da odgovornost za tu fazu ukidanja preuzme neka druga pravna osoba, koja nije navedena u polju ‚TSP name’, identitet te nove ili zamjenske pravne osobe (zamjenska CSP) MORA se navesti u polju ‚Scheme service definition URI’ (odredba 5.5.6.) i u dodatku ‚TakenOverBy’ (odredba L.3.2.) upisa usluge.”; (l) peti stavak nakon naslova odjeljka „Service information extensions (odredba 5.5.9.)” zamjenjuje se sljedećim: „U okviru XML implementacije specifični sadržaj tih dodatnih informacija mora biti kodiran pomoću xsd datoteka iz Priloga C dokumentu ETSI TS 102 231.”; (m) odjeljak pod naslovom „Service digital identity (odredba 5.6.3.)” zamjenjuje se sljedećim: „Service digital identity (odredba 5.6.3.) Ovo polje je OBVEZNO i MORA sadržavati barem jedan prikaz digitalnog identifikatora (tj. certifikat X.509v3) navedenog u polju ‚TSP Service Information – Service digital identity’ (odredba 5.5.3.) u skladu s oblikom i značenjem koji su utvrđeni u dokumentu ETSI TS 102 231, odredba 5.5.3. Napomena: Za vrijednost certifikata X.509v3 koji se koristi u odredbi ‚Sdi’ 5.5.3. mora postojati samo jedan upis usluge u pouzdanom popisu po vrijednosti qSti:Sie/additionalServiceInformation’. Informacije o ‚Sdi’ (odredba 5.6.3.) koje se koriste u okviru informacija o povijesti odobrenja usluge koje su vezane uz upis usluge i informacije o ‚Sdi’ (odredba 5.5.3.) koje se koriste u ovom upisu usluge MORAJU se odnositi na istu vrijednost certifikata X.509v3. Kada se mijenja ‚Sdi’ upisane usluge (tj. prilikom obnove ili dodjele novog ključa certifikata X.509v3, npr. CA/PKC ili CA/QC) ili kreira novi ‚Sdi’ za takvu uslugu, čak i s identičnim vrijednostima za povezane ‚Sti’, ‚Sn’ i [‚Sie’], upravitelj sustava mora kreirati novi upis usluge različit od prethodnog.”; (n) odjeljak pod naslovom „Signed TSL” zamjenjuje se sljedećim: „Signed TSL TSL implementacija pouzdanog popisa u ljudima čitljivom obliku pripremljena prema postojećim specifikacijama, a posebno prema poglavlju IV., MORA sadržavati potpis ‚Scheme operator name’ (odredba 5.3.4.) kako bi se osigurala njezina vjerodostojnost i cjelovitost (*). Potpis bi TREBAO biti u obliku PAdES dio 3. (ETSI TS 102 778-3 (**)), ali MOŽE biti i PAdES dio 2. (ETSI TS 102 778-2 (***)) u okviru specifičnog pouzdanog modela uspostavljenog objavom certifikata korištenih za potpisivanje pouzdanih potpisa. TSL implementacija pouzdanog popisa u obliku prilagođenom strojnoj obradi pripremljena prema postojećim specifikacijama MORA sadržavati potpis ‚Scheme operator name’ (odredba 5.3.4.) kako bi se osigurala njezina vjerodostojnost i cjelovitost. Format TSL implementacije pouzdanog popisa u obliku prilagođenom strojnoj obradi i pripremljene prema postojećim specifikacijama MORA biti XML i u skladu sa specifikacijama iz priloga B i C dokumentu ETSI TS 102 231. Format potpisa MORA biti XAdES BES ili EPES u skladu sa specifikacijama dokumenta ETSI TS 101 903 za XML implementacije. Takva implementacija elektroničkog potpisa MORA ispunjavati zahtjeve iz Priloga B dokumentu ETSI TS 102 231 (****). Dodatni opći zahtjevi u pogledu tog potpisa navedeni su u sljedećim odjeljcima. (*) Ako TSL implementacija pouzdanog popisa u ljudima čitljivom obliku nije potpisana, njezina vjerodostojnost i cjelovitost MORA biti zajamčena odgovarajućim kanalom komunikacije s jednakim stupnjem sigurnosti. Za tu se namjenu preporuča uporaba TLS protokola (IETF RFC: ‚Protokol zaštite TLS (Transport Layer Security verzija 1.2’), a država članica korisnicima TLS-a putem drugog pojasa MORA staviti na raspolaganje digitalni otisak prsta certifikata TLS kanala." (**) ETSI TS 102 778-3—Electronic Signatures and Infrastructures (ESI): PDF Advanced Electronic Signature Profiles; dio 3.: PAdES Enhanced - PAdES-BES and PAdES-EPES Profiles." (***) ETSI TS 102 778-3—Electronic Signatures and Infrastructures (ESI): PDF Advanced Electronic Signature Profiles; dio 2.: PAdES Basic – Profile based on ISO 32000-1." (****) Obvezno je zaštititi certifikat potpisa upravitelja sustava, i to potpisom na jedan od načina navedenih u dokumentu ETSI TS 102 903, a ds:keyInfo po potrebi treba sadržavati odgovarajući lanac certifikata.”;" (o) drugi stavak nakon naslova odjeljka „Scheme identification (odredba 5.7.2.)” zamjenjuje se sljedećim: „U okviru postojećih specifikacija dodijeljena uputa MORA sadržavati ‚TSL typew (odredba 5.3.3.), ‚Scheme name’ (odredba 5.3.6.) te vrijednost dodatku certifikata za identifikator ključa nositelja (SubjectKeyIdentifier) koji upravitelj sustava koristi za elektroničko potpisivanje TSL-a”; (p) drugi stavak nakon naslova odjeljka „additionalServiceInformation Extension (odredba 5.8.2.)” zamjenjuje se sljedećim: „Dereferenciranjem URI-ja MORAJU nastati informacije u ljudima čitljivom obliku (najmanje na EN, a po mogućnosti i na jednom i ili više jezika drugih država članica) koje se smatraju prikladnima i dovoljnima da korisnik razumije dodatak i koje posebno objašnjavaju značenje navedenih URI-ja te naznačuju moguće vrijednosti za serviceInformation i značenje svake pojedine vrijednosti.”; (q) odjeljak pod naslovom „Qualifications Extension (odredba L.3.1.)” zamjenjuje se sljedećim: „Qualifications Extension (odredba L.3.1.) Opis: Ovo polje NIJE OBVEZNO, ali MORA biti navedeno kada je njegova primjena OBVEZNA, npr. za RootCA/QC ili CA/QC usluge i kada — informacije navedene u polju ‚Service digital identity’ nisu dovoljne za jasnu identifikaciju kvalificiranih certifikata koji se izdaju u okviru te usluge, — informacije navedene u povezanim kvalificiranim certifikatima ne omogućuju strojnu obradu za utvrđivanje činjenice je li QC podržan SSCD-om. Ovaj se dodatak razini usluge, kada se primjenjuje, MORA primjenjivati samo u polju određenom u ‚Service information extension’ (odredba 5.5.9.) i MORA biti u skladu sa specifikacijama utvrđenim u Prilogu L.3.1. dokumentu ETSI TS 102 231.”; (r) nakon odjeljka „Qualifications Extension (odredba L.3.1.)” umeće se odjeljak TakenOverBy Extension (odredba L.3.2.) kako slijedi: „TakenOverBy Extension (odredba L.3.2.) Ovaj dodatak NIJE OBVEZAN, ali MORA se navesti kada uslugu za koju je prethodno pravnu odgovornost snosio određeni pružatelj usluge certificiranja preuzme neki drugi pružatelj TSP-a, a namijenjen je službenom navođenju pravne odgovornosti za uslugu te omogućavanju programskoj podršci za verifikaciju da korisniku pruži određene pravne podatke. Informacije koje se navode u ovom dodatku MORAJU biti u skladu s povezanom primjenom odredbe 5.5.6. i MORAJU biti u skladu sa specifikacijama iz Priloga L.3.2. dokumentu ETSI TS 102 231.”